# data[].attributes.body
Szent Márton püspök 316-ban vagy 317-ben született a Római Birodalom Pannónia tartományában, Savariában, a mai Szombathelyen. Jómódú pogány római család gyermekeként.

# data[].attributes.body
19 évesen lett valódi katona. Katonaéveiben vitézsége mellett kitűnt jólelkűségével, felebaráti szeretetével, a betegek és a szegények iránti részvétével, egyszerű életmódjával. A legenda szerint Galliában, Ambianum (ma: Amiens) város kapujánál télen egy didergő koldusnak adta köpenye felét. A következő éjjel álmában Krisztus jelent meg a fél köpenyben.

# data[].attributes.headline
“Krisztus katonája vagyok, nem szabad harcolnom.”

# data[].attributes.subject
“Krisztus katonája vagyok, nem szabad harcolnom.”

# data[].attributes.body
339 - ben megkeresztelkedett,  később megvált a hadseregtől. Pappá szenteltette magát, majd téríteni kezdett.  360-ban megalapította a Ligugé kolostort. (Ez volt az első szerzetesi közösség Galliában.) 371-ben a nép és a papság tours-i püspökké választotta. Ő azonban tiltakozott a megválasztás ellen, s a legenda szerint egy libaólban próbált elrejtőzni, de a ludak elárulták gágogásukkal.

# data[].attributes.body
Szent Márton kultusza a Pannónia területén már a honfoglalás előtt is virágzott. Szent István tisztelete jeléül a zászlaira a hadvezér Márton képét festette. A hagyomány szerint a szent egy álomban sietett a király és az ország védelmére. Így Szent Márton Szűz Mária után az ország patrónusa lett.
A pannonhalmi bencés apátság is Márton tiszteletére épült.
(Pannonhalma régi neve:  Győrszentmárton és az apátság kb. 300 méter magas dombon, a Szent Márton-hegyen épült fel.)

# data[].attributes.body
November 11-e a naptárban  a téli évnegyed kezdő napja: megkóstolták az új bort és az új termés is kitartott bőven, így nagy eszem-iszomot tartottak, hogy jövőre is jó termés legyen mindenhol. A rómaiak Aesculapiust, az orvosistent ünnepelték ilyenkor, s ludat öltek, amely a hadisten, Mars szent madara volt. (A madarak gágogásukkal egyszer megmentették Rómát a gallok éjszakai orv rajtaütésétől.)

# data[].attributes.body
A keresztény naptárban is ez alapján kapott helyet: a lúd római neve “avis Martis” (Mars isten madara); régi szófejtéssel „Márton madara”-ként ünnepelték. A reformációnak korában: a protestánsok Luther Márton neve napján emelgették a poharaikat ilyenkor.

# data[].attributes.body
Szent Márton napja jelentette a paraszti év végét,  ilyenkor zárták le az éves gazdasági munkákat, kezdetét vette a természet téli pihenő időszaka. A cselédek ilyenkor kapták meg évi bérüket és hozzá ráadásként egy libát, mert a szárnyasok nyáron felduzzadt hadát a tél beállta előtt meg kellett tizedelni. E napon kóstolták meg az újbort és vágtak le először tömött libákat. E szokás gyökerei is  az aratási időszak végén álló pogány állatvágási ünnepekre nyúlnak vissza.
Márton napján országszerte lakomákat rendeztek, hogy aztán egész esztendőben ehessenek-ihassanak:
“Aki Márton napon libát nem eszik, egész éven át éhezik.”

# data[].attributes.headline
Márton - nap elterjedése más országokból

# data[].attributes.subject
Márton - nap elterjedése más országokból

# data[].attributes.body
A német nyelvterületeken (Hollandia egyes részei, Németország, és Ausztria) fáklyás felvonulásokat szerveztek és Márton-tüzeket gyújtottak.
A lampionos felvonulásokat (Martinsumzug) csak a 19. század elején vezették be egyházi rendeletre, hogy a fény, mely a jó cselekedetet jelképezi mindenkihez eljusson. Manapság ebben elsősorban a gyerekek vesznek részt, sötétedéskor a maguk készítette lampionjaikkal járják az utcákat miközben régi Márton napi dalokat énekelnek.

# data[].attributes.body
Az egyik legjellegzetesebb Márton napi ajándék a “Weckmann”, ami egy édes tésztából készült ember alakú figura.
A Weckmann receptje:
Hozzávalók: 60 dkg liszt, 40 g élesztő, ¼ liter langyos tej, 10 dkg vaj, 2 tojás, 60 g cukor, 1 csipet só, ½ citrom reszelt héja, 1 csomag vaníliáscukor, mazsola szemeknek, tojássárgája megkenni a tésztát.
Elkészítés: A lisztet tálba szitáljuk, közepére kis mélyedésbe rakjuk az élesztőt és a langyos tejet. Meleg helyen 15 percig letakarva állni hagyjuk. A vajat megolvasztjuk és elkeverjük a tojással, sóval, cukorral és a citromhéjjal, majd az élesztős liszttel összegyúrjuk. A rugalmas tésztát meleg helyen újra kelesztjük.
A tésztát 1 cm vastagságúra nyújtjuk, és emberformákat vágunk belőle. Mazsolát rakunk szemeknek, és megkenjük tojással. További 15 percig kelesztjük az emberkéket, és előmelegített sütőben 10-15 perc alatt 210 fokon megsütjük.

# data[].attributes.body
1. Márton - napi lakoma

2. Márton - napi időjóslás

3. Márton -napi ajándékozás

4. Márton-napi felvonulás

# data[].attributes.body
1. Márton napja a karácsony előtti 40 napos böjt előtti utolsó ünnepnap, ezért ezen a napon rendszeresek voltak a lakomák, bálok, vásárok. Ilyenkor nagy evés-ivást rendeztek, hogy a következő esztendőben is bőven legyen mit fogyasztani. A hagyomány szerint ilyenkor nem volt szabad takarítani, mosni, teregetni, mert ez a jószág pusztulását okozta. Novemberben már le lehet vágni a tömött libát, ezért a Márton-napi ételek jellemzően libafogások, így például libaleves, libasült párolt káposztával és zsemle- vagy burgonyagombóccal, mert a rigmus szerint: „Aki Márton napon libát nem eszik, egész éven át éhezik”. Szokás volt, hogy a liba húsából, különösen a hátsó részéből, küldenek a papnak is, innen ered a „püspökfalat” kifejezés.
2. A Márton-napi lúdvacsora után „Márton poharával”, vagyis a novemberre éppen kiforrott újborral szokás koccintani.  Minél több ivással egyre több erőt és egészséget töltenek magukba. A bor és a liba néha össze is kapcsolódott, német nyelvterületen a 12. században a Márton-napi ludat „szüreti vagy préslibának” is nevezték.

# data[].attributes.body
A sült liba mellcsontjából az időjárásra jósoltak: ha a csont barna és rövid, akkor sáros lesz a tél, ha viszont hosszú és fehér, akkor havas. Az aznapi időjárásnak viszont az ellenkezője várható: „Ha Márton fehér lovon jön, enyhe tél, ha barnán, kemény tél várható.” Másik megfogalmazásban: „Márton napján, ha a lúd jégen jár, akkor karácsonykor vízben poroszkál.” Sokfelé úgy vélik, hogy az aznapi idő a márciusi időt mutatja. A néphit szerint a Márton-napi eső utána rendszerint fagy, majd szárazság következik. Az őszi időjárás a bor minőségére is hatással van: „A bornak szent Márton a bírája”, amit lehet úgy is érteni, hogy ilyenkor már iható az újbor.

# data[].attributes.body
A 14. sz.-i krónikákban Szent Márton napja határnapként szerepelt, ez volt a tisztújítás, a fizetés, a jobbágytartozás lerovásának napja. A Márton-napi járandóság szerepelt a papok, a tanítók és a pásztorok javadalmai között. A korábbi kötelezettségeket később elfelejtették, vagy ajándékozássá alakultak át.
-Márton-napon fizette meg a gazda a pásztoroknak az ún. bélesadót vagy rétespénzt,
- a pásztorok többágú vesszőt (Szent Márton vesszejét) ajándékoztak a gazdáknak. Úgy tartották, ahány ága van, annyit fial a disznó. Tavasszal ezzel a vesszővel hajtották ki az állatokat. A
-Dunántúlon az volt a szokás, hogy Szent Márton napjának estéjén a pásztorok végigjárták a házakat, köszöntőt mondtak és dús lombú nyírfavesszőt tartottak a kezükben, melyből a gazdának is adtak:
„ Jó estét kívánok! Elhoztuk Szent Márton püspök vesszeit. Se mink nem kezdtek, se mink nem végezzek. Úgy szaporodjanak a sertések, mint ennek ahány ága boga van!  ”

„ Adjon Isten szerencsés jó estét! Megjött Szent Márton püspök szolgája. Adjon Isten bort, búzát, bikessiget, lölkünknek üdvössiget!"

# data[].attributes.body
Német nyelvterületről terjedt el a fáklyás felvonulás (Martinsumzug), amely Szent Márton emlékét őrzi, és a jó cselekedeteket szimbolizáló fényt juttatja el az emberekhez.

-Magyarországon általában német nemzetiségű települések, iskolák, óvodák és egyházközösségek szervezésében a gyerekek, kisgyerekes családok járják az utcákat maguk készített lámpásokkal és közben Márton-napi dalokat énekelnek.
-Ha megoldható, a vonulókat római katonák piros köntösébe öltözött lovagló Szent Márton vezeti.
-A megemlékezés központi helyszínére érve a gyerekek rövid műsort adnak elő, melyben eljátsszák Szent Márton és a koldus történetét.
-A megemlékezés a Márton-napi tűz meggyújtásával, liba (vagy ember) formájú sütemény és meleg italok fogyasztásával végződik.

# data[].attributes.body
1. Márton napján libát eszünk
https://www.youtube.com/watch?v=nhhECgzIxxE&list=PLSWmg73pjtp9fR7I8_2cYQ97-LV1Ploy-&index=1
2. Száz liba egy sorba
https://www.youtube.com/watch?v=RPAc-vIY6b0
3. Liba, liba gá, gá
https://www.youtube.com/watch?v=S_-UBo71E5o&list=PLSWmg73pjtp9fR7I8_2cYQ97-LV1Ploy-&index=3
4. Kicsi lámpásom
https://www.youtube.com/watch?v=UhwmdiuQmng&t=111s
5. Egyél libám
https://www.youtube.com/watch?v=ZKJQGEVYBLI&list=PLyQV-60LEpWATHLjtz8nsUPvJOTZw9LUM
6. Hatan vannak a mi ludaink
https://www.youtube.com/watch?v=6ONc8Rhol9A&list=PLyQV-60LEpWATHLjtz8nsUPvJOTZw9LUM&index=9
7. Siess libám
https://www.youtube.com/watch?v=SBt_f5tupKM&list=PLyQV-60LEpWATHLjtz8nsUPvJOTZw9LUM&index=10

# data[].attributes.body
Online játékok!
1. Összekötős/kattintós
https://learningapps.org/1811928
2. Márton - nap (Wordwall)
https://wordwall.net/hu-hu/community/m%C3%A1rton-nap

# data[].attributes.body
Mire emlékszel a történetből?